Reis viib meid USA matkaparadiisi. Väiksed linnakesed mägede vahel, matkarajad, mis viivad helesiniste mägijärvedeni ja imeliste vaadeteni Kaljumägede lumistele tippudele. Vahele liivadüüne, mägijõgesid ja kanjonivaateid. Retked Colorado erinevatel maastikel, millest mõned on end just sügisvärvidesse ehtimas.
Reisijuht Diana Tamm
Reisi ajakava:
1.päev P 10.10 – Koguneme Tallinna lennujaamas ja lendame Denverisse, sõit Boulderi linnakesse.
2.päev E 11.10 – Teeme esimese soojendusmatka Boulderi lähistel, saame maitse suhu sellest, milliseid tõuse ja laskumisi järgmised päevad toovad. Pärastlõuna Boulders – jalakäijate tänav Pearl Street, Boulderi vanalinn, muhedad kohvikud ja tänavakunst.
3.päev T 12.10 – Ärkame varahommikul, et teha pikem päevamatk Kaljumägedes (7-8h). Metsarajad, kristallselged mägijärved, vaated lumistele tippudele ja kui õnneks läheb, siis satub mõni hirv, ümiseja või uudishimulik pika meie teele.
4.päev K 13.10 – Taaskord varane ärkamine, et teha teine päevamatk Kaljumägedes. Ööseks sõidame Colorado Springsi lähistele.
5.päev N 14.10 – Tutvume Manitou Springsi linnaga, vaated Pikes Peak tipule, soovi korral lühike päevamatk Jumalate Aias (Garden of the Gods).
6.päev R 15.10 – Great Sand Dunes rahvuspargi külastus, matk liivadüünidel.
7.päev L 16.10 – Pikem päevamatk Silvertoni lähedal San Juani metsas, vaated lumistele tippudele ja selged mägijärved.
8.päev P 17.10 – Black Canyoni külastus ja matk.
9.päev E 18.10 – Sõit tagasi Denverisse ja alustame teekonda koju.
10.päev T 19.10 – Saabume Tallinna lennujaama. Reisi lõpp.
Reisiplaan võib muutuda lennuplaani muudatustest, ilmastikutingimustest, teeoludest, streikidest, reisist osavõtjate tervislikust seisundist ja muudest asjaoludest sõltuvalt.
Reisi hind sisaldab:
Lennupileteid Denverisse ja tagasi
Kohapealset maismaatransporti
Eestikeelse reisisaatja teenuseid
Rahvusparkide tasusid
Kõiki ööbimisi
Reisi hind ei sisalda:
Isiklikke kulusid
Reisikindlustust
Toitlustust